**Vejledning til udarbejdelse af kontrakt for bachelorprojekt i Molekylærbiologi og Molekylær medicin**

Bachelorkontakten skal udarbejdes sammen med din(e) vejleder(e), og skal godkendes af din vejleder via kontraktgeneratoren.

**Arbejdstitel på bachelorprojektet:** *(foreløbig titel som gerne må ændres i den endelige projektrapport)*

**Projektbeskrivelse/Problemformulering (max. ½ side):**

* Med en beskrivelse af projektets formål og evt. hypotese(r)
* Kan indeholde et kort afsnit med baggrunden for projektet (hvorfor er dit emne interessant at undersøge?) med videnskabelige kilder
* Skal indeholde en kort beskrivelse af metoder/datakilder

**Tidsplan:** Her angives ca. tidsperioder for de enkelte faser i projektet (se forslag herunder):

* (Periode): Læsning af baggrundsstof
* (Periode): Evt. Planlægning af eksperimentelt arbejde
* (Periode): Dataindsamling og -analyse (fra litteratur/databaser/laboratorie)
* (Periode): Skrivefase
* (Dato): Første tekstudkast til bachelorprojektrapport
* (Dato): Aflevering af rapporten i digital eksamen

Husk at tjekke om tidsplanen holder undervejs.

**Vejledningsplan**: her angives navnene på de(n) person(er), som står for hovedparten af projektvejledningen (såvel videnskabelig som praktisk), med angivelse af aftaler omkring omtrentlig mødefrekvens. For bachelorprojekter i molekylærbiologi skal der findes en intern vejleder (også kaldet hovedvejleder), som er ansat på Institut for Molekylærbiologi og Genetik, hvis projektvejlederen er ansat på et andet institut end MBG.

Vigtige datoer i din bachelorprojektkontrakt:

Afleveringsdatoen, som angives i bachelorprojektkontrakten, er sidste frist for aflevering af din bachelorrapport i Digital Eksamen. Du må gerne aflevere før nedenstående dato.

* Bachelorprojekter i forårssemesteret skal afleveres senest 15. juni, kl. 12.00
* Bachelorprojekter i efterårssemesteret skal afleveres senest 15. januar, kl. 12.00

Afslutningsdatoen i bachelorprojektkontrakten er den dag, hvor bedømmelse skal være afsluttet:

* Bachelorprojekter i forårssemesteret skal afsluttes senest 30. juni
* Bachelorprojekter i efterårssemesteret skal afsluttes senest 30. januar

Husk at udfylde felterne i kontraktgeneratoren vedr. virksomhed, hvis du laver dit projekt i samarbejde med en organisation, forening, virksomhed eller andet